ลองใช้ไบโอ-ออยล์เพื่อประโยชน์ด้านอื่น ใช้ไบโอ-ออยล์ลดรอยแผลเป็นและทำให้ผิวนุ่มลื่น
ผู้ใช้บางคนเปลี่ยนมาทาไบโอ-ออยล์แทนการใช้ครีมทาผิวตามปกติและชื่นชอบในผลลัพธ์ของไบโอ-ออยล์ โดยเฉพาะอย่างยิ่งการเพิ่มความชุ่มชื้นให้ผิวบริเวณที่แตกแห้งอย่างข้อศอกและเท้า ลองทาวันละ 1-2 ครั้งแทนครีมทาตัวอย่างน้อย 1 เดือน (หรือลองใช้สัก 3 เดือนเพื่อผลลัพธ์ที่ดีขึ้น) เนื่องจากไบโอ-ออยล์มีส่วนผสมของน้ำมันเป็นหลัก เพราะฉะนั้นแค่ไม่กี่หยดก็ทาผิวได้ทั่วทั้งหมดแล้ว แต่อย่าชะโลมมากเกินไป! เพราะมันใช้เวลาซึมลงผิวนานกว่าครีมทาตัวทั่วไป ผู้ใช้บางคนบอกว่าการค่อยๆ นวดไบโอ-ออยล์ลงไปช่วยทุเลาอาการไหม้แดดและช่วยไม่ให้ผิวลอกได้ บางคนก็บอกว่าการนวดไบโอ-ออยล์ 1-2 หยดรอบๆ คิ้วหลังถอนขนคิ้วก็ช่วยลดความเจ็บปวดและอาการแดงได้ และผู้ใช้บางคนก็พอใจกับผลลัพธ์หลังจากนำไบโอ-ออยล์ไปทาหลังโกนขนขา  ที่จริงแล้วมีแฟนๆ หลายคนใช้ไบโอ-ออยล์แทนเจลโกนขนก่อนโกนขนขา! ผู้ผลิตไบโอ-ออยล์ไม่ได้ออกมาสนับสนุนคำกล่าวอ้างดังกล่าวและไม่มีงานวิจัยที่รับรองด้วย แต่มันคือการใช้งานจริง “นอกเหนือคำแนะนำบนฉลาก” ที่แฟนๆ ไบโอ-ออยล์ชอบมาก บีบแชมพูในปริมาณปกติที่คุณใช้ลงบนฝ่ามือ หยดไบโอ-ออยล์ลงไป 1-2 หยดแล้วผสมให้เข้ากัน นวดลงบนผมและหนังศีรษะ แล้วล้างออกตามปกติ  เนื่องจากไบโอ-ออยล์ผลิตขึ้นมาเพื่อเพิ่มความยืดหยุ่นของผิว จึงเป็นไปได้ที่การใช้ไบโอ-ออยล์ร่วมกับแชมพูอาจช่วยลดอาการหนังศีรษะแห้ง คัน และลอกเป็นแผ่นได้ อย่างไรก็ตาม คุณไม่ควรคาดหวังผลลัพธ์มากนักถ้าไม่ได้ใช้ไบโอ-ออยล์อย่างต่อเนื่องสักระยะ ลองใช้ต่อเนื่องสัก 3 เดือนหรือมากกว่านั้น บางคนเชื่อว่ามันช่วยให้ผมนุ่มและช่วยลดความชี้ฟูซึ่งมีสาเหตุมาจากปลายผมแห้ง ลองหยดไบโอ-ออยล์ 2-3 หยดลงบนฝ่ามือ ถูฝ่ามือเข้าด้วยกัน แล้วใช้นิ้วสางผมให้ทั่ว ทำแบบนี้อย่างน้อยวันละ 1 ครั้งโดยเฉพาะอย่างยิ่งหลังอาบน้ำเสร็จ อาจใช้เวลาหลายสัปดาห์หรือมากถึง 3 เดือนกว่าจะเห็นผลลัพธ์ การทาไบโอ-ออยล์แค่นิดเดียวในทุกๆ วันอาจช่วยไม่ให้จมูกเล็บแห้ง แตก หรือเป็นแผลได้ ใช้แค่ 1 หยดต่อหนึ่งนิ้วมือ จากนั้นก็ใช้มืออีกข้างนวดเบาๆ ให้ทั่ว คุณจะได้ผลลัพธ์ที่ดีที่สุดถ้าทำทุกวันหลังอาบน้ำ มีการทำการตลาดว่าไบโอ-ออยล์สามารถลดสีผิวที่ไม่สม่ำเสมอได้ เพราะฉะนั้นมันจึงอาจช่วยลดความเข้มของรอยคล้ำใต้ตาได้ นวดไบโอ-ออยล์ 1-2 หยดใต้ตาวันละ 2 ครั้ง อย่าคาดหวังว่าไบโอ-ออยล์จะแก้ปัญหาได้ในพริบตา ต้องใช้เวลาประมาณ 3 เดือนถึงจะเห็นผลลัพธ์ที่สังเกตได้ การหยดไบโอ-ออยล์เพียง 1 หยดและนวดให้ซึมลงบนริมฝีปากจะช่วยกักเก็บความชุ่มชื้นไว้ได้ และอาจทำให้ลิปสติกติดทนนานขึ้นก่อนที่มันจะตกร่องบนริมฝีปากและลอกเป็นแผ่น  แม้ว่าไบโอ-ออยล์จะทำมาจากส่วนผสมธรรมชาติ แต่คุณก็ควรระวังไม่ให้ไบโอ-ออยล์ปริมาณมากๆ เข้าปาก แค่ 1 หยดหรืออย่างมากที่สุด 2 หยดก็เพียงพอที่จะเคลือบริมฝีปากได้แล้ว ถ้าคุณอยากได้รองพื้นที่ดูบางเบาเป็นธรรมชาติ ลองเทรองพื้นลงที่หลังมือ แล้วหยดไบโอ-ออยล์ลงไป 1 หยด ใช้นิ้วผสมให้เข้ากัน แล้วทาทั่วใบหน้าตามปกติ  นี่เป็นหนึ่งในตัวอย่างที่คุณจะสามารถเห็นผลจากการใช้ไบโอ-ออยล์ได้ทันที แฟนๆ บางคนบอกว่าไบโอ-ออยล์ใช้็ดเครื่องสำอางได้เยี่ยมยอดมาก หยดไบโอออยล์ 3-4 หยดลงบนฝ่ามือ ถูฝ่ามือเข้าด้วยกัน และนวดให้ทั่วใบหน้า จากนั้นล้างออกด้วยน้ำอุ่นและซับหน้าให้แห้งด้วยผ้าสะอาด ถ้าคุณแต่งหน้าอย่างหนักหน่วง คุณอาจจะใช้ผลิตภัณฑ์เช็ดเครื่องสำอางตามปกติ แล้วค่อยใช้ไบโอ-ออยล์ช่วยทำความสะอาดอีกรอบ ส่วนผสมในไบโอ-ออยล์ออกแบบมาเพื่อช่วยเพิ่มความยืดหยุ่นของผิว ผลิตภัณฑ์จึงสามารถใช้กับรอยแผลเป็นหรือรอยแตกที่เพิ่งเริ่มก่อตัวได้เป็นอย่างดี แต่ผู้ใช้หลายคนก็ยืนยันว่าเมื่อใช้ผลิตภัณฑ์กับรอยแตกหรือรอยแผลเป็นเก่าก็เห็นผลเช่นกัน มีผู้ใช้หลายคนโดยเฉพาะผู้หญิงตั้งครรภ์ที่ทาไบโอ-ออยล์กันไว้ก่อนที่จะเกิดรอยแตก แต่มันไม่สามารถพิสูจน์ได้ว่าผลิตภัณฑ์ทำแบบนั้นได้จริงหรือเปล่า เพราะรอยแตกไม่ได้จะเกิดขึ้นกับทุกคนอยู่แล้ว! ถ้าเป็นผิวบริเวณเล็กๆ ให้หยดไบโอ-ออยล์ 2-3 หยดลงบนปลายนิ้ว แต่ถ้าเป็นบริเวณที่ใหญ่ขึ้น ให้หยดไบโอ-ออยล์ประมาณ 6 หยดลงบนฝ่ามือ จากนั้นก็นวดอย่างเบามือเป็นวงกลมในจุดที่ต้องการจนผลิตภัณฑ์ซึมเข้าผิวและไม่รู้สึกเหนอะหนะ ส่วนผสมหลักของไบโอ-ออยล์คือมิเนอรัลออยล์และมีเนื้อสัมผัสเป็นน้ำมัน เพราะฉะนั้นใช้แค่ไม่กี่หยดก็ครอบคลุมพื้นที่ได้มาก แต่อาจต้องใช้ในปริมาณที่มากขึ้นเล็กน้อยในกรณีที่ต้องการนวดวนเป็นวงกลมและปล่อยให้ผลิตภัณฑ์ซึมเข้าผิวทั้งหมด ไบโอ-ออยล์ไม่ได้ทำการตลาดว่าเป็นผลิตภัณฑ์ที่แก้ปัญหาผิวได้อย่างรวดเร็วหรือเป็นผลิตภัณฑ์มหัศจรรย์ที่แก้ปัญหาจุดด่างดำได้ในพริบตา เพราะฉะนั้นก่อนที่จะคาดหวังผลลัพธ์ คุณควรลองใช้ผลิตภัณฑ์วันละ 2 ครั้งเป็นระยะเวลา 3 เดือนหรือนานกว่านั้นดูก่อน เช่น คุณอาจจะใช้ไบโอ-ออยล์หลังอาบน้ำในตอนเช้า และใช้ในตอนเย็นให้เป็นส่วนหนึ่งของขั้นตอนการเตรียมตัวก่อนเข้านอน แรกเริ่มเดิมทีผู้ผลิตบอกว่า ไบโอ-ออยล์เป็นผลิตภัณฑ์สำหรับรอยแตกและรอยแผลเป็นที่เพิ่งเกิดขึ้น แต่สุดท้ายผู้ผลิตก็นำเสนอคุณประโยชน์ของไบโอ-ออยล์ว่าสามารถใช้กับผิวที่มีปัญหาอื่นๆ ได้เช่นเดียวกัน ซึ่งรวมถึงการทำให้รอยแผลเป็นเก่าดูดีขึ้น (แต่มีคำเตือนว่าผลลัพธ์อาจจะไม่น่าประทับใจ) การทำให้ผิวที่แห้งกลับมาชุ่มชื้น และทำให้ผิวที่มีริ้วรอยดูเรียบลื่นและนุ่ม  วิธีใช้ไบโอ-ออยล์จะเหมือนกันในทุกปัญหาผิว คือทาไบโอ-ออยล์ในบริเวณที่ต้องการวันละ 2 ครั้งอย่างน้อย 3 เดือน โดยพื้นฐานแล้ว ผู้ผลิตไบโอ-ออยล์นั้นจำกัดคุณสมบัติ “อย่างเป็นทางการ” ว่าช่วยรักษาปัญหาผิวได้บางประการเท่านั้น และให้ความเห็นของผู้ใช้ไปขยายความคุณสมบัติต่อเอาเองว่าเป็นสิ่งที่ช่วยดูแลปัญหาความงามได้อย่างครอบคลุม แม้ว่าผู้ใช้บางคนจะบอกว่าไบโอ-ออยล์ช่วยลดสิวได้ แต่ไบโอ-ออยล์เป็นผลิตภัณฑ์ที่มีส่วนประกอบของน้ำมันเป็นหลัก ซึ่งอาจทำให้รูขุมขนอุดตันและเป็นสาเหตุของสิวได้ อีกทั้งมันยังมีน้ำมันหอมระเหยและสารสกัดจากพืช เพราะฉะนั้นคนที่มีผิวบอบบางอาจรู้สึกระคายเคืองหรือไม่สบายผิว เมื่อคุณหยุดใช้ผลิตภัณฑ์ สิว อาการระคายเคือง หรืออาการไม่สบายผิวควรจะทุเลาลงภายในระยะเวลาไม่กี่วัน แต่ถ้าอาการยังไม่หายโดยไม่ทราบสาเหตุ คุณควรปรึกษาแพทย์ผิวหนัง
เอามาทาผิวเป็นเหมือนครีมทาตัว. ใช้ปลอบประโลมผิวหลังไหม้แดด ถอนขน หรือโกนขน. หยดไบโอ-ออยล์เล็กน้อยลงในแชมพูเพื่อป้องกันไม่ให้หนังศีรษะคันหรือลอกเป็นแผ่น. หยดไบโอ-ออยล์ 2-3 หยดลงนิ้วฝ่ามือแล้วใช้นิ้วมือสางผมเพื่อเพิ่มความชุ่มชื้นให้ปลายผมที่แห้ง. หยดไบโอ-ออยล์ 1 หยดลงบนจมูกเล็บและนวดเพื่อให้จมูกเล็บอ่อนนุ่ม. ใช้ไบโอ-ออยล์ทาตาเพื่อลดรอยคล้ำใต้ตา. ทาไบโอ-ออยล์เล็กน้อยลงบนริมฝีปากเพื่อให้ลิปสติกติดทนนานมากขึ้น. ผลมไบโอ-ออยล์ปริมาณเล็กน้อยลงในรองพื้นเพื่อให้ได้ลุคที่ดูเป็นธรรมชาติมากขึ้น. ลองใช้ไบโอ-ออยล์เป็นผลิตภัณฑ์เช็ดเครื่องสำอาง. ใช้ไบโอ-ออยล์กับรอยแตกหรือรอยแผลเป็นที่เห็นได้ชัด. นวดไบโอ-ออยล์ปริมาณเล็กน้อยลงบนบริเวณที่เป็นปัญหาโดยนวดวนเป็นวงกลม. ใช้ไบโอ-ออยล์วันละ 2 ครั้งอย่างน้อย 3 เดือน. ลองใช้กับผิวแห้ง ผิวมีริ้วรอย ผิวที่สีผิวไม่สม่ำเสมอ หรือรอยแผลเป็นเก่า. สำหรับผิวบอบบางให้คอยดูว่ามีอาการสิวเห่อหรืออาการระคายเคืองหรือไม่.
https://www.wikihow.com/Use-Bio-Oil https://www.wikihow.com/Use-Bio-Oil
Trying Bio Oil for Other Potential Benefits Using Bio Oil to Minimize Scars and Smooth Skin